Drie bestuurders dood in soortgelyke ongelukke | Maroela Media
Drie bestuurders dood in soortgelyke ongelukke
Die bestuurder het sy lewe verloor in die ongeluk op die M19. Foto: Rescue Care
Paramedici van Rescue Care in Durban het Saterdagnag hul hande vol gehad terwyl hulle na talle ongelukstonele ontbied is.
Net ná 22:00 het hulle 'n oproep ontvang van 'n ernstige botsing waar 'n enkele voertuig die N3-snelweg tussen die Pavilion en Spaghetti-aansluiting verlaat het.
Die voertuig het die snelweg verlaat en teen 'n hoogte langs die pad afgestort voor dit op sy dak teen 'n grensmuur in Cowenweg in Westville tot stilstand gekom het, sê Garrith Jamieson, Rescue Care-woordvoerder.
Die bestuurder is in die wrak vasgevang en het ernstige beserings opgedoen. "Ongelukkig kon paramedici niks vir hom doen nie en is hy op die toneel dood verklaar," sê Jamieson. "Sy passasier het matige beserings opgedoen en is op die toneel gestabiliseer voor hy na 'n nabygeleë hospitaal gebring is."
Nie lank daarna nie, net ná 22:30, is Rescue Care se paramedici na die M19 naby Otto Volek ontbied waar 'n motor gerol het. "Die bestuurder is uit die voertuig geslinger en het ernstige beserings opgedoen," sê Jamieson. "Ongelukkig kon hulle vir hom niks doen nie aangesien hy reeds dood was."
Omstreeks 04:00 Sondag is paramedici na die derde ongelukstoneel ontbied, dié keer op die N2 naby die Galleria Mall-omgewing waar nog 'n voertuig gerol het.
"Die bestuurder het ernstige beserings opgedoen en is op die toneel dood verklaar," vertel Jamieson. "Sy vier passasiers se beserings wissel van matig tot ernstig. Hulle is op die toneel behandel voor hulle na verskeie Durbanse hospitale gebring is."
Skrywer se huishulp sterf ná wrede aanval
Die veiligheid lyk my is nie meer van SADS standaarde nie.
Insitendes word by motors uit geslinger met 'n ongeluk!!!!
Die veiligheid gordels lyk my is nie meer van SADS standaarde nie.
Die vakansie het nog nie eers begin nie en dit gaan al so. Die slagting op die paaie gaan net toeneem want daar is geen wet en orde nie.
Dis net die begin van Desember. Mense het bonusse ontvang en die drank die vloei !! Wenners weet nie waar om te stop nie !!! Bottel na bottel moet leeg wees !!!
Maroela, nav die tweede ongeluk net een vraag. Hoe kan jy eers ernstige beserings opdoen en dan op slag dood wees?